**Milí turistickí priatelia,**

**ďakujeme vopred všetkým, ktorí sa rozhodli podporiť činnosť   
Športklubu Magnezit Ferona Košice**

**poukázaním 2% (3%) dane za rok 2018. Pozrite si, prosím, nasledujúci postup krokov a tiež prílohy.**

**2% z dane sa poukazujú prostredníctvom špeciálnych tlačív, v závislosti od toho, kto poukazuje: (pozri prílohu)**

**1. Zamestnanci poukazujú VÝLUČNE prostredníctvom**

[a) **Vyhlásenie** (editovateľné PDF)](http://rozhodni.sk/wp-content/uploads/2019/01/Vyhlasenie-o-poukazani-podielu-zaplatenej-dane-z-prijmov-fyzickej-osoby.pdf) a

[b) **Potvrdenie o zaplatení dane** (editovateľné PDF)](http://rozhodni.sk/wp-content/uploads/2019/01/Potvrdenie-o-zaplateni-dane-z-prijmov-zo-zavislej-cinnosti_01-2019.pdf)

**2. Fyzické osoby podávajúce daňové priznanie prostredníctvom**

[a) **Daňové priznanie typu A** (editovateľné PDF)](http://rozhodni.sk/wp-content/uploads/2019/01/Danove-priznanie-k-dani-z-prijmov-FO-A__2018.pdf) alebo

[b) **Daňové priznanie typu B** (editovateľné PDF)](http://rozhodni.sk/wp-content/uploads/2019/01/Danove-priznanie-k-dani-z-prijmov-FO-B__2018.pdf)

**3. Ak chce dobrovoľník poukázať 3% z dane, priloží**

[a) Potvrdenie o vykonaní dobrovoľníckej činnosti **(vysielajúca organizácia)**](http://rozhodni.sk/wp-content/uploads/2019/01/Dobrovolnictvo-VysielajucaZa2018.odt) alebo

[b) Potvrdenie o vykonaní dobrovoľníckej činnosti **(príjemca)**](http://rozhodni.sk/wp-content/uploads/2019/01/Dobrovolnictvo-PrijimatelZa2018.odt)

**4. Právnické osoby prostredníctvom**

[a) **daňové priznanie právnických osôb** (editovateľné PDF)](http://rozhodni.sk/wp-content/uploads/2019/01/Danove-priznanie-k-dani-z-prijmov-PO__2018.pdf)

**Postup krokov na poukázanie 2% (3%) pre zamestnancov,  
ktorí požiadali svojho zamestnávateľa o vykonanie  
ročného zúčtovania zaplatených preddavkov na daň z príjmov.**

1. **Do 15.02.2019** požiadajte zamestnávateľa o vykonanie ročného zúčtovania zaplatených preddavkov na daň
2. Potom požiadajte zamestnávateľa, aby Vám vystavil tlačivo [**Potvrdenie o zaplatení dane**](http://rozhodni.sk/poukazatel/tlaciva-na-poukazanie-2-z-dane/)
3. Z tohto Potvrdenia si viete zistiť dátum zaplatenia dane a vypočítať:  
   **a) 2% z Vašej zaplatenej dane**- to je maximálna suma, ktorú môžete v prospech prijímateľa poukázať, ak ste v roku 2018 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť **minimálne 3 €.**  
   **b)**[**3% z Vašej zaplatenej dane, ak ste v roku 2018 odpracovali dobrovoľnícky minimálne 40 hodín**](http://rozhodni.sk/poukazatel/ako-mozu-dobrovolnici-poukazat-3-z-dane/)**a získate o tom**[**Potvrdenie od organizácie/organizácií**](http://rozhodni.sk/poukazatel/tlaciva-na-poukazanie-2-z-dane/)**, pre ktoré ste v roku 2018 dobrovoľnícky pracovali.**
4. Vyberte si jedného prijímateľa zo [**Zoznamu prijímateľov 2% na rok 2019**](http://rozhodni.sk/zoznam-prijimatelov/).
5. Prečítajte si pozorne celé [**Vyhlásenie**](http://rozhodni.sk/poukazatel/tlaciva-na-poukazanie-2-z-dane/).
6. Údaje o Vami vybratom prijímateľovi napíšte do Vyhlásenia spolu so sumou, ktorú mu chcete poukázať. (**VŽDY si overte aktuálnosť údajov o prijímateľovi v oficiálnom Zozname prijímateľov!)**
7. **Ak chcete oznámiť prijímateľovi, že ste mu Vy zaslali svoje 2%/3%, zaškrtnite v tlačive príslušný súhlas so zaslaním Vašich údajov (meno a adresa… NIE však poukázaná suma) – novinka od roku 2016!**
8. Obe tieto tlačivá, teda Vyhlásenie spolu s Potvrdením, **doručte do 30.04.2019**na daňový úrad    **\*\*\* – adresu si nájdete tu:**<https://www.financnasprava.sk/sk/elektronicke-sluzby/verejne-sluzby/zistenie-miestnej-prislusnost>
9. \*\*\***Ak ste poukázali 3% z dane, povinnou prílohou k Vyhláseniu a Potvrdeniu o zaplatení dane je aj Potvrdenie o odpracovaní minimálne 40 hodín dobrovoľníckej činnosti!!!**
10. Daňové úrady majú 90 dní od splnenia podmienok na to, aby previedli Vaše 2% (3%) v prospech Vami vybraného prijímateľa.

**Postup krokov pre fyzické osoby, ktoré si samé podávajú daňové priznanie v roku 2019:**

1. Vyberte si jedného prijímateľa zo [**Zoznamu prijímateľov 2% na rok 2019**](http://rozhodni.sk/zoznam-prijimatelov/), ktorému chcete poukázať Vaše % zo zaplatenej dane, **minimálna výška v prospech prijímateľa je 3 €. (VŽDY si overte aktuálnosť údajov o prijímateľovi v oficiálnom Zozname prijímateľov!)**
2. Vypočítajte si:  
   **a) 2% z Vašej zaplatenej dane** – to je maximálna suma, ktorú môžete v prospech prijímateľa poukázať, ak ste v roku 2018 neboli dobrovoľníkom, alebo dobrovoľnícky odpracovali menej ako 40 hodín. Táto suma však musí byť minimálne 3 €.  
   **b)**[**3% z Vašej zaplatenej dane**, ak ste v roku 2018 odpracovali dobrovoľnícky minimálne 40 hodín](http://rozhodni.sk/poukazatel/ako-mozu-dobrovolnici-poukazat-3-z-dane/)a získate o tom Potvrdenie od organizácie/organizácií, pre ktoré ste v roku 2018 dobrovoľnícky pracovali.
3. V [**daňovom priznaní pre fyzické osoby**](http://rozhodni.sk/poukazatel/tlaciva-na-poukazanie-2-z-dane/)sú už uvedené kolónky na poukázanie 2% (3%) z dane v prospech 1 prijímateľa. Údaje, ktoré potrebujete do daňového priznania uviesť, nájdete v Zozname prijímateľov pri organizácií, ktorú ste si vybrali.
4. **Ak chcete oznámiť prijímateľovi, že ste mu Vy zaslali svoje 2%/3%, zaškrtnite v tlačive príslušný súhlas so zaslaním Vašich údajov (meno a adresa… NIE však poukázaná suma) – novinka od roku 2016!**
5. Riadne vyplnené daňové priznanie**\*\*\*** doručte v lehote, ktorú máte na podanie daňového priznania (zvyčajne do 31.03.2019) na Váš daňový úrad (podľa Vášho bydliska: **- adresu si nájdete tu:**<https://www.financnasprava.sk/sk/elektronicke-sluzby/verejne-sluzby/zistenie-miestnej-prislusnost>) a v tomto termíne aj zaplaťte daň z príjmov.
6. \*\*\***Ak ste poukázali 3% z dane, povinnou prílohou k Daňovému priznaniu je aj**[**Potvrdenie o odpracovaní minimálne 40 hodín dobrovoľníckej činnosti!!!**](http://rozhodni.sk/poukazatel/tlaciva-na-poukazanie-2-z-dane/)
7. Daňový úrad po kontrole údajov a splnení všetkých podmienok má zákonnú lehotu 90 dní na to, aby previedol sumu, ktorú ste poukázali, v prospech Vami vybraného prijímateľa.

**Postup krokov na poukázanie 1,0% (2%) pre právnické osoby v roku 2019:**

1. Vyberte si prijímateľa, alebo prijímateľov zo [**Zoznamu prijímateľov na rok 2019**](http://rozhodni.sk/zoznam-prijimatelov/). Právnické osoby môžu poukázať 1,0% (2%) z dane aj viacerým prijímateľom, minimálna výška v prospech jedného prijímateľa je 8 €. **VŽDY si overte aktuálnosť údajov o prijímateľovi v oficiálnom Zozname prijímateľov!**
2. Vypočítajte si Vaše 1,0% (2%) z dane z príjmov právnickej osoby– to je maximálna suma, ktorú môžete poukázať v prospech prijímateľa/prijímateľov, poukázať môžete aj menej ako 1,0% (2%), musí však byť splnená podmienka minimálne 8 € na jedného prijímateľa.

**POZOR:**

a) Ak právnická osoba (firma) v roku 2018 až do termínu na podanie daňového priznania a zaplatenie dane v roku 2019 (zvyčajne do 31.3.2019) **NEDAROVALA financie** vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať iba 1,0% z dane – vyznačí v daňovom priznaní, že poukazuje iba 1,0% z dane

b) Ak právnická osoba (firma) v roku 2018 až do termínu na podanie daňového priznania a zaplatenie dane v roku 2019 (zvyčajne do 31.3.2019) **DAROVALA financie** vo výške minimálne 0,5% z dane na verejnoprospešný účel (aj inej organizácii, nemusí byť iba prijímateľovi), tak môže poukázať 2% z dane – označí v daňovom priznaní, že poukazuje 2% z dane (tak ako po minulé roky)

* [**V daňovom priznaní pre právnické osoby**](http://rozhodni.sk/poukazatel/tlaciva-na-poukazanie-2-z-dane/)– časť VI. sú už uvedené kolónky na poukázanie 1,0% (2%) z dane v prospech 1 prijímateľa.
* Údaje, ktoré potrebujete do daňového priznania uviesť, nájdete v Zozname prijímateľov pri organizácií/organizáciách, ktorú/é ste si vybrali.
* Pokiaľ ste si vybrali viac prijímateľov, vložte do daňového priznania ďalší list papiera ako prílohu (je uvedená na poslednej strane DP) a uveďte tam analogicky všetky potrebné identifikačné údaje o prijímateľoch a sumu, ktorú chcete v ich prospech poukázať. V kolónke 5 uveďte, koľkým prijímateľom chcete podiel zaplatenej dane poukázať.

1. Ak súhlasíte so zaslaním údajov (obchodné meno alebo názov, sídlo a právna forma) vami určeným prijímateľom, tak zaškrtnite súhlas so zaslaním údajov. – NOVINKA od roku 2016!
2. Riadne vyplnené daňové priznanie doručte v lehote, ktorú máte na podanie daňového priznania na Váš daňový úrad (zvyčajne podľa Vášho sídla: **adresu si nájdete tu:**<https://www.financnasprava.sk/sk/elektronicke-sluzby/verejne-sluzby/zistenie-miestnej-prislusnost>) a v tomto termíne aj zaplaťte daň z príjmov.
3. Daňový úrad po kontrole údajov a splnení všetkých podmienok má zákonnú lehotu 90 dní na to, aby previedol sumy, ktoré ste poukázali, v prospech Vami vybraných prijímateľov.